บลจ.ซีมิโก้ขายกองทุนตราสารหนี้จ่าย1.7%
บลจ.ซีมิโก้ คลอดกองทุนลงทุนหุ้นกู้และตั๋วแลกเงิน&nbsp; 4 เดือน จ่ายผลตอบแทน 1.70% ต่อปี
23 ก.ย. 2553

บลจ.ซีมิโก้ คลอดกองทุนลงทุนหุ้นกู้และตั๋วแลกเงิน  4 เดือน จ่ายผลตอบแทน 1.70% ต่อปี
รายงานข่าวจากบริษัทหลักทรัพย์จัดการกองทุน (บลจ.) ซีมิโก้ แจ้งว่า บริษัทเปิดขายกองทุนเปิดซีมิโก้ตราสารหนี้  4 M7 โดยให้โอกาสผู้ลงทุนได้ตัดสินใจลงทุนต่อหรือไถ่ถอนได้ทุกๆระยะเวลาประมาณ 4 เดือน ทั้งนี้กองทุนมีอายุโครงการประมาณ 12 เดือน มูลค่าโครงการ 1,000 ล้านบาท ลงทุนขั้นต่ำ 1,000 บาท
กองทุนคาดว่าจะลงทุนในตั๋วแลกเงินจำนวน 4 บริษัท ได้แก่ บริษัทเอเชียเสริมกิจ ลีสซิ่งได้รับอันดับความน่าเชื่อถือจากทริสที่ BBB+ สัดส่วนลงทุนประมาณ 20%, ธนาคารดอยช์แบงก์ เอจี ได้รับอันดับความน่าเชื่อถือจากทริสที่ AAA สัดส่วนลงทุนประมาณ 20%, ธนาคารเกียรตินาคิน ได้รับอันดับความน่าเชื่อถือจากทริสที่ A- สัดส่วนลงทุนประมาณ 20%, บริษัท เอเชี่ยน พร็อพเพอร์ตี้ ได้รับอันดับความน่าเชื่อถือจากทริสที่ BBB+ สัดส่วนลงทุนประมาณ 13.33% 
นอกจากนี้ลงทุนในหุ้นกู้ 3 บริษัท ได้แก่ บริษัทบัตรกรุงไทย ได้รับอันดับความน่าเชื่อถือจากทริสที่ BBB+ สัดส่วนลงทุน 13.33%, บริษัท เบอร์ลี่ ยุคเกอร์ ได้รับอันดับความน่าเชื่อถือจากทริสที่ A+ สัดส่วนลงทุนประมาณ 6.67% และบริษัท โตโยต้า ลีสซิ่ง (ประเทศไทย) ได้รับอันดับความน่าเชื่อถือจากทริสที่ AAA สัดส่วนลงทุนประมาณ 6.67%
ทั้งนี้ บริษัทจะเปิดขายกองทุนไปจนถึงวันที่ 29 ก.ย.นี้ คาดการณ์ผลตอบแทนประมาณ 1.70% ต่อปี